b'\n_START_ARTICLE_\nIvo \xc5\xa0orli\n_START_SECTION_\n\xc5\xbdivljenjepis\n_START_PARAGRAPH_\nIvo \xc5\xa0orli je po kon\xc4\x8dani gimnaziji v Gorici \xc5\xa1tudiral pravo v Gradcu. Slu\xc5\xbeboval je kot notar v Istri, leta 1918 pa se je umaknil v Jugoslavijo. Med vojno je bil znan kot eden najbolj\xc5\xa1ih pisateljev v Sloveniji. Izdal je veliko romanov za odrasle, znan je bil tudi kot otro\xc5\xa1ki pisatelj. Sprva je pisal pesmi. \xc4\x8crtice, novele, romane, drame in polemike je za\xc4\x8del objavljati okrog leta 1901. Uporabljal je psevdonim Ferdo Sokol. Objavljal je tudi v reviji Slovenki. Kersnikov vpliv se ka\xc5\xbee v opisih tr\xc5\xbea\xc5\xa1kega okolja in strankarskih bojev. Sodeloval se je tudi z Ivanom Cankarjem in Otonom \xc5\xbdupan\xc4\x8di\xc4\x8dem, o \xc4\x8demer pi\xc5\xa1e tudi v svojem avtobiografskem romanu Moj roman (1940).\n_START_SECTION_\nDelo\n_START_PARAGRAPH_\nSlovstveno delo je za\xc4\x8del kot pesnik. Za njegove lirske pesnitve je zna\xc4\x8dilen vpliv moderne. Osrednji dogajalni prostor v \xc5\xa0orlijevih delih sta predvsem me\xc5\xa1\xc4\x8dansko in va\xc5\xa1ko okolje. Osrednje prevladujo\xc4\x8de teme so: \xc5\xbeenske, erotika, strast. Primeri tak\xc5\xa1nih novel so: Povest o neki drugi (1903), Brez tragike (1905), Tola\xc5\xbenica (1907), Bar\xc4\x8dica po morju plava (1909) \xe2\x80\xa6_NEWLINE_Za ve\xc4\x8dino njegovih del je zna\xc4\x8dilen realizem z elementi romantike. Prikazovanje \xc5\xbeivljenja slovenskega me\xc5\xa1\xc4\x8danstva spominja na Frana Govekarja in Guy de Maupassanta. Izbor njegovih prevedenih novel ima naslov Novele in je iz\xc5\xa1el leta 1909 (novele: Debelu\xc5\xa1ka, Kon\xc4\x8dano, Morilec, Poleno, Resni\xc4\x8dna dogodba, Skrbnik, Sre\xc4\x8danje, Vrvica)._NEWLINE_Naslanjal se je tudi na filozofa Arthurja Schoppenhauerja, ki je napisal spis \xc3\x9cber die Weiber._NEWLINE_Pri Ivu \xc5\xa0orliju najdemo tudi pisemsko novelo in okvirne novele (pripoved se \xc5\xbeeli oddaljiti od lika, je samo v okvirju). Opisoval je tudi kme\xc4\x8dko \xc5\xbeivljenje na Tolminskem._NEWLINE_Izmed njegovih del za otroke in mladino je najbolj znana knjiga V de\xc5\xbeeli \xc4\x8cirimurcev, ki je iz\xc5\xa1la leta 1922. Ilustracije za takratno izdajo je naredil Hinko Smrekar, knjiga pa je do\xc5\xbeivela velik uspeh._NEWLINE_Iz franco\xc5\xa1\xc4\x8dine in italijan\xc5\xa1\xc4\x8dine je prevedel tudi ve\xc4\x8d opernih libretov.'